વિશ્વ હિંદુ પરિષદના કાર્યકારી અધ્યક્ષ પ્રવીણ તોગડીયા હોસ્પિટલમાંથી ડિસચાર્જ થયા છે. તેમને સોમવારે સાંજે અમદાવાદના શાહીબાગ ખાતે ચંદ્રમણી હોસ્પિટલમાં દાખલ કરવામાં આવ્યા હતા. હોસ્પિટલમાંથી બહાર આવતા જ તેમણે પત્રકાર પરિષદનું સંબોધન કર્યું હતું. તેમણે પત્રકાર પરિષદમાં ક્રાઇમ બ્રાંચના જે.કે.ભટ્ટ પર આરોપ મુકતા તેમની સામે કાયદાકીય પગલા લેવાની ચીમકી ઉચ્ચારી હતી અને સાથે જ જેસીપી જે.કે.ભટ્ટની કોલ ડિટેઇલ્સ જાહેર કરવાની પણ માંગણી કરી હતી. તેમણે કહ્યું હતું કે, જે.કે.ભટ્ટ મારી સામે ષડયંત્ર કરી રહ્યાં છે. મારી છબિ ખરડવા માટે ક્રાઇમ બ્રાંચે નકલી વીડિયો ફરતો કર્યો છે.